b'\n_START_ARTICLE_\nZabid\n_START_SECTION_\nOgro\xc5\xbeenost\n_START_PARAGRAPH_\nZabid je bil leta 2000 na zahtevo jemenske vlade, ki ga zaradi slabega finan\xc4\x8dnega stanja ne more vzdr\xc5\xbeevati in restavrirati, vpisan na UNESCOv Seznam ogro\xc5\xbeene svetovne kulturne dedi\xc5\xa1\xc4\x8dine. Po UNESCOvem poro\xc4\x8dilu je \xc2\xbbpribli\xc5\xbeno 40\xc2\xa0% mestnih zgradb nadome\xc5\xa1\xc4\x8denih z betonskimi, druge zgradbe in starodavni souk (tr\xc5\xbenica) pa propadajo. \xc4\x8ce se mesto ne bo za\xc4\x8delo vzdr\xc5\xbeevati, bo njegova kulturna dedi\xc5\xa1\xc4\x8dina v nekaj letih propadla in mesto bo morda izgubilo svoj status\xc2\xab.\n_START_SECTION_\nGospodarstvo\n_START_PARAGRAPH_\nZabid je eno od dveh mest v Arabiji, kjer raste pravi indigovec (Indigofera tinctoria), iz katerega se proizvaja naravni indigo. V Zabidu gojijo tudi bomba\xc5\xbe.'